Kombinácia liekov
Môžme si dať preventívne theraflu pri nachladeni aspoň jeden sáčok, keď ráno o6:00 a večer o 18:00 užívam concor, liek od tlaku? Pól tablety ráno a pól večer.
Mna by zaujímalo npr. poobede jeden sáčok theraflu, či vôbec nemôžem ďakujem
Dobrý deň,
ďakujeme za Vašu otázku.
Liek Theraflu je určený na symptomatické zmiernenie príznakov chrípky a prechladnutia, jeho preventívne podávanie nie je vhodné. Mezdi liekmi Theraflu a Concor bola pozorovaná klinicky stredne závažná interakcia, ktorá môže viesť ku zníženému účinku lieku Concor. Je potrebné zvážiť užívanie uvedených liekov a v prípade kombinácie liečiv je nutná pravidelná kontrola krvného tlaku.
Menej rizikovou možnosťou je miesto Theraflu pri bolesti, či horúčke užiť liek s obsahom paracetamolu (Paralen, Panadol novum, Paracetamol) v kombinácii s lokálnym liekom (kvapky, sprej) určeným na symptomatickú liečbu upchatého nosa a výtoku z nosa pri nádche alebo zápale prinosových dutín (Otrivin, Olynth, Muconasal, Orinox).
Prajem pekný zvyšok dňa.
S pozdravom
PharmDr. Veronika Kiabová